K Njebjelčanskej kermuši rejwansku lipu sadźili a zjawnje přepodali
Njebjelčicy (JK/SN). Ideju za rejwansku lipu w Njebjelčicach běchu hižo před štyrjomi lětami zrodźili. Składnostnje wjesneho swjedźenja tam dr. Fabian Jacobs zwěsći, zo maja w Njebjelčicach hišće wjele městna na nawsy. Tak wón namjetowaše, na prózdnu łuku lipu sadźić a ju wukmanić k rejwanskej lipje, jako wuraz gmejnskeje politiki, zwuraznić kmanosć za naslědne generacije.
Sobotu popołdnju nětko zetka so šwarna ličba wjesnjanow kaž tež hosći zbliska a zdaloka na łuce niže gmejnskeho zarjada. Hižo do oficialneho přepodaća rejwanskeje lipy hudźeše skupina Serbska reja k zabawje. Mały program při lipje zahaji skupina pěstowarskich dźěći, kotraž sej na kóncu programa staršich do rejki přeprosy a tak zaměr lipy zwobrazni. Tež čłonojo młodźinskeho kluba w narodnej drasće zarejwachu.
slk_Latn szl_Latn szl_Latn